Дискусия за управлението на кризисни комуникации
2018-08-24 19:00 - 23:00 (Europe/Helsinki) | The Site, ул. Камен Андреев 15-17
Дискусията от поредицата #MidWeekPRmeetUp е посветена на управлението на кризисните комуникации. Лекторите доц. д-р Александър Христов, Даниел Киряков и Любомир Аламанов ще представят примери за добри и лоши практики, ще коментират как се комуникират успешно кризисни ситуации и как организациите и фирмите могат да се справят с предизвикателството. Организаторите ще представят новата си платформа – Център за анализ и кризисни комуникации. Форматът на събитието включва презентации, сесия „въпроси и отговори“, свободна дискусия и коктейл.
За кого е предназначено събитието

За фрийлансъри в областта на връзките с обществеността и журналистиката, собственици на бизнеси в тези сфери.

Лектори

доц. д-р Александър Христов, управляващ партньор в агенция Paragraph42 , Даниел Киряков, комуникационен мениджър на Американска търговска камара в България, Любомир Аламанов, управляващ партньор на SiteMedia Bulgaria.

Вход безплатен и свободен.

DEV.BG All In One
2018-08-25 09:30 - 18:30 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Еднодневен специализиран ИТ форум за разработчици, чиято програма включва 15 лекции и дискусии в 2 тематична модула, които ще се провеждат по едно и също време в 2 зали: Open Source Lab и Inspiration Lab.
За кого е предназначено събитието

За ИТ специалисти, предприемачи, собственици на малък и среден бизнес в сферата на високите технологии.

Лектори

15 специалиста в ИТ сферата по темите киберсигурност, програмиране, криптовалути, Internet of Things. Вижте пълната програма на събитието.

Вход безплатен, със задължителна предварителна регистрация за всяко отделно събитие.

Дискусия „Златин споделя“
2018-09-03 19:00 - 20:00 | “ШиЗи Импро Клуб”, ул. Георги Раковски 127
Златин има много за разказване и ти препоръчвам да отидеш да го чуеш. Първо, защото създава собствен бизнес в една съвсем нелека ниша. Второ, защото това, което предлага може да ти помогне да развиеш творческите си умения, умението си да общуваш и още куп хубавини. Трето, защото е забавен, много забавен.
А сега конкретно. Златин Цветков има 8 години опит в импровизационния театър. Професионалната му трупа „ШиЗи Про“ е единствената в България, която прави дългата импро форма, т.е. създаване на спектакъл по зададени от публиката думи. Курсовете за импровизационен театър за любители събират хора от всякакви области. Корпоративните обучения, които е правил са за едни от най-големите компании в България.
Та на тази дискусия Златин ще ти разкаже за всичко това: какво представляват импро шоутата; какви са ползите от импровизационния начин на мислене; как се появи ШиЗи Про и как се превърна в ШиЗи Импро Театър?
Отиди, ще ти е полезно и забавно.
За кого е предназначено събитието

За всички, които се интересуват от импровизационния театър, фрийлансъри и организатори на арт и корпоративни събития, тиймбилдинги и обучения.

Лектор

Златин Цветков ръководи трупа професионални актьори импровизатори и преподава на непрофесионалнисти. Организира специализирани тиймбилдинги, базирани на техники от импровизационния театър.

Вход безплатен, със задължителна предварителна регистрация. Местата в клуба са ограничени.

Дискусия „Защо да стана предприемач? Мога ли да бъда предприемач?“
2018-09-05 18:30 - 20:00 | MOVE.bg, ул. Сердика 20
Дискусията е насочена към всички, които искат да развиват собствен бизнес или свободна практика. Лектори от Асоциацията на българските лидери и предприемачи (ABLE) ще споделят успешни истории и ще отговорят на актуални въпроси относно това как се започва и развива собствен бизнес, какво е да си фрийлансър.
За кого е предназначено събитието

За фрийлансъри, за всички, които искат да развиват собствен бизнес – безработни, младежи и студенти, жени с малки деца.

Лектори

Представители на Асоциацията на българските лидери и предприемачи (ABLE).

Вход безплатен и свободен. Събитието се организира от Асоциацията на българските лидери и предприемачи (ABLE) в рамките на програмата „B.O.S.S. – Моята успешна история като собственик на бизнес“. Тя има за цел да подпомага безработни и неактивни лица от Югозападния регион в България да стартират свой собствен бизнес или самостоятелна стопанска дейност.

„Алея на книгата" в София
2018-09-11 10:00 - 2018-09-16 20:00 | бул. Витоша, бул. "Витоша" 1, София
Шестото издание на „Алея на книгата” в София ще представи продукцията на над 60 български издателства. Пътуващото книжно изложение ще бъде разположено на бул. „Витоша” от пресечката с бул. „Патриарх Евтимий“ до ул. „Узунджовска“.
23 шатри и специалната сцена на литературния кът ще предложат на посетителите културна програма, включваща премиери на книги, срещи с поети, писатели и преводачи, игри и работилници за деца.
За кого е предназначено събитието

За хора, които обичат да четат.

Вижте пълния списък на издателствата. Събитията, включени в програмата на литературния кът, търсете в сайтовете на изложителите.
Вход свободен.

Лекция „Как големите IT компании правят пари?“
2018-09-11 19:00 - 20:30 | IT Step Academy, бул. Александър Стамболийски 55
Събитието е насочено към ИТ специалисти и собственици на бизнеси в тази сфера, които искат да се ориентират в дейността на различни по тип и влияние технологични компании. Лекторът Здравко Здравков ще сподели своя опит като предприемач с технологични компании от България и чужбина и как им помага да намират повече клиенти.
За кого е предназначено събитието

За ИТ специалисти, собственици на малък и среден бизнес в тази област.

Лектор

Здравко Здравков е част от екипа на Out2Bound. През последните 2 години и половина работи с технологични компании от България и им помага да излязат на международния пазар. За този период екипът на компанията се среща с над 500 български технологични компании и работи с над 100 от тях.

Вход безплатен, със задължителна предварителна регистрация.

Обучение „Storytelling с Богдан Русев“
2018-09-15 10:00 - 16:00 | IQ Media, ул. Братя Миладинови 57
Кой не знае Богдан Русев, кой не е чувал за него? Ако си роден през 80-те, значи през 90-те вече си чел негови статии и разкази в култовия „Егоист“, а и не само там. Той стои и зад някои от най-добрите книги-игри, с които си се забавлявал навремето.
Писател, преводач, копирайтър – Богдан Русев е човек, който може да те научи как да разказваш истории увлекателно. Възползвай се от възможността.
Обучението е разделено на два модула: Storytelling Basics и Четирите слона, които подпират историята. Включени са и практически упражнения, подготовка на презентация по бизнес задание и дискусия.
Цялата програма
1. Първи модул – 3 часа – преди обяд
1.1. Лекция: Storytelling Basics
Имало едно време един…, но един ден…: класическа структура на историята в 3 действия. Какво съдържа всяко едно действие, как се организира историята в тях, как започва и как свършва.
1.2. Упражнение – работа в групи
Всяка група трябва да избере/измисли една история, да я структурира според наученото в лекцията и да я подготви за презентация. Задачата ще бъде оформена като реална маркетингова/рекламна задача с подходящ клиент (например телефон с видеокамера с вградени възможности за монтаж и специални ефекти).
1.3. Упражнение – презентации, група по група, с обсъждане
Обедна почивка
2. Втори модул – 2 часа – след обяд
2.1. Лекция: Четирите слона, които подпират историята
– жанр
– setting
– герои/характеризация
– антагонисти/конфликт
2.2. Упражнение – работа в групи
Групите си изтеглят листчета с варианти за четирите елемента от лекцията. Следва брейнсторминг по групи. Накрая, разбира се – презентация с обсъждане.

За кого е предназначено събитието

За фрийлансъри, работещи в сферата на контент маркетинга, комуникациите, журналистиката, рекламата, блогъри.

Лектор

Богдан Русев е автор на няколко сборника с разкази, детски приказки и романите “Ела при мен”, “Къщата” и “Туристът”. Бил е главен редактор на списание Егоист и на Капитал Light, както и творчески директор в няколко рекламни агенции – Ogilvy & Mather София, Demner, Merlicek & Bergmann София и The Smarts.

Вход платен. Местата за обучението са ограничени. За участие изпратете кратко мотивационно писмо по ел. поща на адрес praktika@thesmarts.eu.

Уоркшоп „Умни пари“ със Стойне Василев
2018-09-19 19:00 - 20:30 | Гранд Хотел София, зала „София”, ул. Гурко 1, София
Стойне Василев ще представи книгата си „Умни пари – твоят наръчник по лични финанси и инвестиране в България“.
„Общото между всички цели в нашия живот, че те имат някакво финансово измерение и парите са средството, което ще ни позволи да ги постигнем. Достатъчно е да си служим добре с тях и да ги управляваме умно“, казва авторът.
За кого е предназначено събитието

За фрийлансъри, за собственици на бизнеси, за всички, които търсят начини да управляват по-ефективно личните си финанси.

Лектор

Стойне Василев е независим личен финансов консултант, инвеститор и собственик на сайта за лични финанси SmartMoney.bg. Председател на УС на Българска асоциация на личните финансови консултанти. Създател на Академия по лични финанси и инвестиране.

Вход свободен.

Майсторски клас по графичен дизайн на Велина Мавродинова
2018-09-20 18:30 - 2018-10-13 16:00 | IQ Media, ул. Братя Миладинови 57
Майсторският клас по графичен дизайн разглежда теорията и практиката в основните им аспекти: бранд идентичност, шрифт, книга, уеб, рекламни кампании.
Обучението е разпределено в 8 сесии – 4 вечерни четвъртъчни сесии и 4 целодневни съботни сесии в периода 20 септември – 13 октомври. Преминалите успешно курса ще получат сертификат за завършен курс към PRAKTIKA и препоръки от страна на преподавателския състав.
Вижте пълната програма на обучението.
За кого е предназначено събитието

За начинаещи и напреднали дизайнери.

Лектор

Велина Мавродинова има опит като графичен дизайнер, арт и творчески директор. Тя е съосновател на студио „Ентусиазъм“.

Гост лектори

Красен Кръстев, преподавател по графичен дизайн и типография в Aмериканския университет в Дубай.
Борил Караиванов, организатор на шрифтовия фестивал Типофест и обученията Типокла.
Кирил Златков, художник – график, типограф и автор на шрифтове.
Радослав Бимбалов, собственик на рекламна агенция The Smarts и основател на Praktika.

Вход платен. Велина Мавродинова ще подбере лично участниците. Желаещите да изпратят свое портфолио на praktika@thesmarts.eu

Обучение по дизайн мислене и дизайн на преживявания Appetizers
2018-09-25 18:00 - 20:00 | betahaus, ул. "Крум Попов" 56-58, София, Bulgaria
Това е първото обучение, посветено на дизайн мисленето и дизайна на преживявания – Innovation Appetizers.
Обученията са създадени по оригиналните материали на Hasso Plattner Institute of Design at Stanford, под Creative Commone License 4.0. Целта е участниците да развият умения по дизайн на работата си, да научат каква е разликата между дизайн на работата и работа по дизайна, да подобрят работата си в екип, да подхранят своето въображение и колективно творчество.
Темата на първия Innovation Appetizer е образованието: идеи и решения как да махнем смартфоните от ръцете на децата, като същевременно ги включим в работния процес в училище.
За кого е подходящо събитието

Фрийлансъри, предприемачи, иноватори, които работят в областта на образованието и творческите свободни професии, комуникациите, управлението на хора.

Лектори

Леона Асланова, съосновател на Innovation Starter, и Венеция Нецова – Ангова, председател на АBLE.

Вход платен. Таксата се заплаща на място. Събитието е безплатно за учители и университетски преподаватели.
Регистрацията за събитието ще бъде отворена до 17 септември, понеделник.

Представяне на книгата за кариерна промяна „От любов към себе си“
2018-09-25 18:30 - 21:00 | City Stage, бул. Витоша 1, София
Консултантът по кариерно развитие и личен брандинг Лили Георгиева ще представи настолната книга „От любов към себе си“. В нея тя споделя своя личен и професионален опит за кариерната промяна с практически насоки и инструменти, които всеки може да приложи. Книгата съдържа 30 истории на български жени в промяна – София Йотова, създател на Foodie Boulevard, Боряна Герасимова, предприемач в сферата на персонализираната медицина, д-р Мариана Тодорова –футуролог, etc.
За кого е предназначено събитието

За всички, които обмислят завой в професионален план, или имат идея за собствен бизнес.

Лектор

Лили Георгиева е консултант по кариерно развитие и личен брандинг.

Вход безплатен, със задължителна предварителна регистрация. При проблеми с регистрацията, моля пишете на ел.поща с адрес lillie@lilliegerogieva.com.

Soft Unit Conference
2018-09-28 10:00 - 2018-09-29 18:00 | Sofia Event Center, бул. "Черни връх" 100, София, 1407, Bulgaria
Soft Unit Conference е насочена както към млади таланти, така и към експерти, които търсят професионално развитие в сферата на софтуерните разработки, дигиталния маркетинг, предприемачеството, блокчейн технологиите. Освен лекции, ще има и уъркшопи.
Soft Unit Conference започва и кампания под мотото „Останете тук, където вашата история има значение!“. Целта ѝ е да включи и отличи компаниите, които насърчават младите да останат в България и да бъдат двигател на технологичната промяна.
За кого е предназначено събитието

За ИТ и маркетинг специалисти, финансисти, предприемачи, собственици на малък и среден бизнес в областта на високите технологии, финансите, блокчейн търговията.

Лектори

Над 25 български и международни лектори, предприемачи и специалисти. Вижте пълната програма.

Вход платен, със задължителна предварителна регистрация . Предлагат се два вида билети:

Full Pass 160 лв (двудневен достъп до конференцията, който включва посещение на уъркшопи, лекции в основна зала Бета, лекции в зала Алфа, достъп до изложители и зона за нетуъркинг)
VIP 230 лв (двудневен достъп до конференцията, който включва посещение на уъркшопи, лекции в основна зала Бета, лекции в зала Алфа, достъп до изложителите и зоната за нетуъркинг, вечеря с лекторите и афтър парти)
15 лв – вход за афтър парти

SEO стратегии за стартиращи проекти
2018-10-01 18:30 - 21:30 | CowOrKing Space by Puzl, бул. "Черни връх" 47, София, Bulgaria
Основните въпроси, на които лекторът Владимир Драгиев ще отговори, са: кои са най-ефективните SEO стратегии за стартиращите проекти, как се планира SEO стратегия, кога да очакваме резултати, кои са най-честите грешки.
За кого е предназначено събитието

За фрийлансъри и собственици на малък и среден бизнес.

Лектор

Владимир Драгиев е SEO/SEM специалист с над 10 годишен опит. Работи като SEO Lead в една от големите онлайн медийни компании в България.

Вход безплатен, с препоръчителна предварителна регистрация.

Online Advertising конференция
2018-10-19 08:30 - 19:30 | Sofia Event Center, бул. "Черни връх" 100, София, 1407, Bulgaria
Конференцията дава възможност за обучение и обмяна на опит на специалисти в рекламата и SEO, представители на бизнеса, собственици на онлайн магазини и мобилни приложения в три направления – SEO, PPC и е-търговия. Събитието е целодневно, като лекциите се провеждат в три паралелни потока. Лекциите са насочени към начинаещи, напреднали и професионалисти, според темата.
За кого е предназначено събитието

За специалисти в областта на онлайн рекламата и оптимизацията на уеб съдържание, представители и собственици на онлайн магазини и разработчици на мобилни приложения.

Лектори

Повече от 25 лектори. Пълната програма на събитието е публикувана на сайта му.

Вход платен, със задължителна предварителна регистрация.

Билет от 240 лв., който не включва видео от презентациите на лекторите
Билет от 280 лв., който включва и видео от презентациите.

Семинар „Данъчно и счетоводно третиране на трансакции с криптовалута“
2018-10-19 09:30 - 17:00 | Зала КИТОВ, зала КИТОВ ЦЕНТЪР, ул. Люлин планина № 33 а, София
Тема на обучението са счетоводни аспекти на добиването на криптовалути, отчитането им, както и какво представлява данъчното третиране на трансакциите и какви са ДДС задълженията.
За кого е предназначено събитието

За ИТ фрийлансъри и предприемачи, работещи в сферата на търговията с криптовалути.

Лектори

Георги Денборов, данъчен адвокат
Теодор Тодоров, одитор

Вход платен, с предварителна регистрация. Цена – 170 лв. без ДДС. Втори и следващ участник от една организация ползват 10% отстъпка. В цената са включени материали, кафе-пауза и обяд.
Сумата се превежда по сметката на „Китов център“ ЕООД
[REDACTED]; BIC: BUIBBGSF

Местата за семинара са ограничени. Заявката е активна при получено плащане.

Двудневно обучение „Как да продаваме творчески продукт“
2018-10-20 10:00 - 2018-10-22 21:00 | Генератор, бул. Черни връх 47, София
Известно е, че повечето хора на изкуството не са особено добри в пласирането на творенията си и целта на това обучение е създадено, за да им помогне.
Първият ден фокусът е върху продуктовото позициониране, управлението на разходите и ценообразуването.
Втория ден е посветен на маркетинга, продажбите, начините за привличане на финансиране. В края на обучението участниците трябва да създадат и 6-месечен маркетингов план.
За кого е предназначено събитието

За хора на изкуството от всяка област; дизайнери; маркетолози и предприемачи, които искат да продават произведения на изкуството.

Лектор

Модератор е Ина Тончева, която работи за Progress Telerik и V-Ray Chaos Group. Създател на сайта The Wall Today. Отскоро се занимава с бутиково студио за осветление.

Вход платен, със задължителна предварителна регистрация. Цената е за двата дни на обучението.

Цена за един участник – 60 лв.
Цена за двама – 100 лв.
Цена за студенти и пенсионери – 45 лв.

Ако имате въпроси, пишете на hello@generatorsofia.com със subject: HOW TO with INA TONCHEVA) или звъннете на телефон +359 889749045.

Майсторски клас по дигитален маркетинг
2018-10-20 10:00 - 2018-11-11 17:00 | Културен център GB, ул. Уилям Гладстон 8, София
Курсът дава базови практически знания и ви помага да развиете умения във всички аспекти на дигиталния маркетинг. Специалисти от реалния бизнес разглеждат теми като:

основни понятия, видове онлайн реклама,
стратегии за дигитално маркетиране,
развиване на онлайн услуги,
социални медии,
работа с търсачки и маркетинг за търсачки (SEO&SEM),
програматик реклама, онлайн и видео маркетинг,
работа с данни и разчитането им,
брандирано съдържание,
маркетинг чрез съдържание и др.

За кого е предназначено събитието

За фрийлансъри в областта на дигиталния маркетинг, реклама, планирането, изпълнението и измерването на дигитални маркетингови стратегии, собственици на бизнеси, консултанти.

Лектори

Лекторите са представители на Нетинфо, Digital Connection, BTV Медия Груп, Инвестор, Дневник, Dentsu Aegis Network, Interactive Share, OLX, guts&brains DDB, xplora.bg, Crimtan, Netpeak, Advertise.bg, EasyAds, Httpool, ABC-Design и други.

За подробности вижте програмата на обучението.
Вход платен, с предварителна регистрация до 19 октомври и по ел.поща на адрес office@iabbg.net. Курсът е съботно-неделен и продължава 4 уикенда – от 20 октомври до 11 ноември.

Цена – 400 лв с ДДС.
Всички членове на IAB Bulgaria ползват 50% намаление.

Семинар „Как да развием бизнес в иновативни пазарни ниши в ИКТ сектора?“
2018-10-26 19:00 - 21:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Икономическият експерт в областта на ИКТ бизнеса Тодор Галев ще представи някои от пазарните ниши, в които български фирми са се утвърдили като иновационни лидери на международния пазар. Ще се запознаете и с възможността за оценка на управлението на иновациите в ИКТ компаниите по методиката на академия IMProve – Digital Innovation Quotient.
За кого е предназначено събитието

За ИТ специалисти, предприемачи, собственици на малък и среден бизнес в ИКТ сектора.

Лектори

Д-р Тодор Галев е консултант в областта на иновации, технологичен трансфер и дигитализация на икономиката.
Проф. Теодора Георгиева е лицензиран консултант по оценка на иновационен мениджмънт съгласно методологията IMProve. Повече за лекторите четете на сайта на събитието.

Вход безплатен, с препоръчителна предварителна регистрация.

Обучение „Разказването на истории като бизнес инструмент“
2018-11-02 - 2018-11-03 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Двудневното обучение разглежда разказването на истории като бизнес инструмент. Лекторите ще представят основните принципи в разказването на истории в контекста на маркетинга, продажбите и управлението на хора. Участниците ще практикуват различни формати с цел създаване на запомнящи се преживявания, които мотивират, ангажират и обединяват както клиентите, така и екипите.
За кого е предназначено събитието

За фрийлансъри, работещи в сферата на маркетинга, рекламата, ПР, услугите и продажбите, собственици на малък и среден бизнес, журналисти, продуктови мениджъри.

Лектори

Мария Падалски и Ангелина Пенкова от агенция People Portal.

Вход платен, с предварителна регистрация.

Ранна регистрация до 20.10.2018 с цена 290 лв. без ДДС
Регистрация след 20.10.2018 с цена 375 лв. без ДДС
При регистрация на повече от 1 участник от компания е валидно специално предложение. За подробности пишете на емайл maria@peopleportal.eu

Информационна среща за обучение „Млад предприемач – стартирай бизнес в дигиталната ера“
2018-11-05 19:30 - 20:30 | Зала Лозенец, ул. Бисер, 2, София
Обученията за стартиране на собствен бизнес по проект „Млад предприемач“ предлагат базови знания за разработването на собствена практика в областта на дигиталните технологии и управлението на ресурсите за нея. Проектът е насочен към 200 млади предприемача в София и Перник. Обученията са изцяло практически, по 10 дни, след което участниците ще получат и безплатен достъп до лични консултации с преподавателите. Занятията ще се провеждат от януари 2019 г.
За кого е предназначено събитието

За хора над 18 години, безработни и неактивни лица, тоест такива, които нямат трудов договор или собствена фирма. Занятията ще се провеждат от януари 2019 г.

Лектори

Георги Христулев, експерт в сферата на е-mail маркетинга, и Стойне Василев – финансов експерт.

Вход безплатен, с предварителна регистрация.

Семинар „Как да стартирам бизнес от А до Я“ 2018
2018-11-17 - 2018-11-18 | Център Essence, бул. 6 септември, 37, София
Семинарът „Как да стартирам бизнес от А до Я“ 2018 разглежда реални бизнес казуси и подпомага начинаещи и развиващи се предприемачи да постигнат целите си. Стойне Василев споделя своя близо 15-годишен опит като предприемач и бизнес консултант.
За кого е предназначено събитието

За фрийлансъри и хора, които планират своя собствена бизнес практика.

Лектор

Стойне Василев е бизнес коуч, предприемач и създател на Академията за стартиране на реален бизнес СтартБизнес.bg. Автор на книгата „Умни пари“. Създател на Smartmoney.bg.

Вход платен, с предварителна регистрация. До 30 септември важи отстъпка от цената от 10% с промокод „RANO10“.
Цени:

Базов пакет – 148 лв. – включва участие в обучението, кетъринг, материали и сертификат.
VIP пакет – 298 лв. – включва участие в обучението, кетъринг, материали и сертификат, две коучинг сесии
Premium пакет – 898 лв – включва участие в обучението, кетъринг, материали и сертификат, 3-месечна индивидуална програма.

Bootcamp за дигитални социални иновации
2018-11-18 09:00 - 18:00 | Стопански факултет на Софийски университет, бул. "Цариградско шосе" 125, бл.3, София
Eднодневният bootcamp за дигитални социални иновации е част от POWER Idea Contest for Sustainable Communities – международно състезание за иновативни идеи и решения в областта на устойчивото развитие.
То дава възможност на участниците да развият решение на проблем в сферата на устойчивото развитие: от идея до конкретно предложение и първи прототип. Ще се прилага методологията Design Sprint, която Google използват, за да развиват продуктите си. Кандидатите ще имат възможност да спечелят менторска и финансова подкрепа за реализирането на идеята си.
За кого е предназначено събитието

За фрийлансъри, активисти от неправителствения сектор и социални предприемачи, които имат интерес към дигиталните технологии.

Лектори

Предприемачи и ИТ специалисти от различни бизнес и неправителствени организации. Очаквайте подробности на сайта на организаторите.

Вход безплатен, с предварителна регистрация.
Приемат се до 15 участника. Необходимо е те да си носят лаптоп или мобилен телефон/таблет. Събитието ще се води на български език, но е задължително участниците да владеят английски на добро ниво. Ще бъде осигурен кетъринг.

Дискусия „Престъпление и наказание в дигитална среда“
2018-11-21 19:00 - 21:00 | Софийски университет, бул. "Климент Охридски" 10, София
Тема на събитието са електронните средства, които се използват при доказването на наказателния и гражданския процес в България.
Лекторите ще отговорят на въпроси като това как се доказва престъпление с отражение в киберпространството, какви са особеностите на електронните доказателства в наказателния процес, какво правят разследващите органи, за да получат достъп до електронни доказателства.
Ще се дискутира и върху това кои са най-честите случаи на непозволено увреждане в интернет, как да се защитим срещу такова, и какви електронни доказателства можем да ползваме, за да защитим правата си пред съд.
За кого е предназначено събитието

За юристи, специалисти по кибер сигурност, дигитален маркетинг.

Лектори

Богдан Млъчков и адв. Димо Господинов

Вход безплатен, с предварителна регистрация.
.

Ден на жената предприемач
2018-11-27 15:00 - 17:00 | конферентна зала на Дом на Европа, ул. „Г.С.Раковски“ №124, София, Bulgaria
През 2018 година за първи път в България се отбелязва Денят на жената предприемач. На конференцията ще говорят успешни предприемачки, които споделят своя професионален и личен опит. Ще бъдат представени и възможности за развитие и финансиране на бизнес начинания за жени.
За кого е подходящо събитието

Фрийлансъри и предприемачи жени

Лектори

Жюстин Томс, Габриела Апостолова, Елица Стоилова и др.

Вход безплатен, с предварителна регистрация.

Хакатон за София
2018-11-30 18:00 - 2018-12-02 18:00 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Хакатонът събира експерти, които търсят технологични решения за подобряването на качеството на живот в София и имат желание да се включат в стратегическото планиране на града.
Целта на настоящия хакатон е да се потърсят предложения за анализ или визуализиране на данни, създаване или оптимизиране на процеси и умно управление в работата по създаването на визия за София.
Трите отбора, разработили и представили най-добро технологично решение по време на хакатона, ще получат парични награди – 2000 лв. за първо, 1000 лв. за второ и 500 лв. за трето място.
За кого е предназначено събитието

За ИТ специалисти, за експерти по градско планиране, за архитекти, представители на НПО сектора, юристи, журналисти, активни граждани.

Лектори

Журито се състои от Здравко Здравков, главен архитект на Столична община, Николай Костов, преподавател във Software University, Светослав Димов, CEO на Dev.bg, Елица Панайотова, координатор на инициативата Зелена София, Владимир Данаилов от Sofia Investment Agency, Вероника Манова, експерт към СОС, Любо Георгиев, ръководител на Визия за София. Ментори са Радослав Георгиев от HackSoft, софтуерния инженер Божидар Божанов, Деян Спасов от Оцениме.бг, Боян Бонев от Gaida.ai

Вход безплатен, с предварителна регистрация.

Представяне на предприемаческа програма ABLE Activator
2018-12-06 19:00 - 20:30 | Leanplum Bulgaria, бул. Княгиня Луиза, 2, София
Нова програма за младежко предприемачество стартира през февруари 2019г.
ABLE Activator цели да развие предприемаческите и лидерските умения на 30 активни млади хора (студенти и млади професионалисти до 35-годишна възраст), като им даде пряк достъп до ресурси в предприемаческата екосистема и практическо знание за развиването на свой бизнес.
Първото издание на проекта започва на 15 февруари 2019 г., а кандидатури за участие се приемат до 21 декември 2018 г.
За кого е предназначено събитието

За начинаещи предприемачи, фрийлансъри, студенти.

Вход безплатен.

Софийски международен панаир на книгата
2018-12-11 - 2018-12-16 | НДК, пл."България"1, София
46-ото издание на Софийския международен панаир на книгата под мотото „Четири страни – един език“ ще представи повече от 160 участници от България и чужбина.
За шеста поредна година, паралелно с панаира, се провежда Софийският международен литературен фестивал. На фокус в тазгодишно издание е немскоезичната литературата на Германия, Австрия, Швейцария и Лихтенщайн. Програмата му включва 11 гост автори и над 70 български участника в различни формати – срещи с автори, дискусии, изложби и детска програма.
За кого е предназначено събитието

За всички, които обичат да четат.

Вход свободен.

Среща на травъл блогърите в България
2018-12-11 19:00 - 21:00 | Клуб на пътешественика, ул. "Сердика" 19, София
Това е последната среща на клуба на блогърите пътешественици за 2018 г. Програмата е свободна. Участниците ще обменят пътешественически ентусиазъм и ще споделят идеи за нови дестинации и пътувания.
За кого е предназначено събитието

За блогъри-пътешественици и пътешественици.

Вход свободен.

Лекция „Как да стана по-добър говорител/лектор през 2019 г.?“
2018-12-12 19:30 - 20:30 | 365labs, ул. "Ангел Кънчев" 3, София
Борис Христов ще представи полезни техники и ще сподели опита си на говорител и лектор на различни събития.
За кого е предназначено събитието

Фрийлансъри и експерти в областта на комуникациите и продажбите.
Собственици на бизнес.
Всички, на които им се налага да говорят пред публика и да участват в бизнес преговори и/или имат медийни изяви.

Лектори

Борис Христов е съосновател на агенция 365labs.

Вход бeзплатен, с предварителна регистрация.

AI Developer BootCamp Bulgaria 2018
2018-12-15 12:00 - 18:30 | CowOrKing Space by Puzl, бул. "Черни връх" 47, София, Bulgaria
AI bootcamp е безплатно еднодневно събитие за ИТ специалисти, които се интересуват и развиват продукти и технологии, на основата на изкуствения интелект, базиран на платформата Microsoft AI, включително Cognitive Services, Bot Framework, Azure Machine Learning, Visual Studio Code Tools, Cognitive Toolkit.
За кого е предназначено събитието

За ИТ специалисти, предприемачи, собственици на бизнес, които се интересуват от технологии на основата на изкуствен интелект.

Лектори

Андрей Бъчваров, Боряна Петрова, Ивелин Андреев, Радослав Гатев. За подробности вижте програмата на събитието.

Вход безплатен, с предварителна регистрация.
